**არასამეწარმეო (არაკომერციული) იურიდიული პირი - ,,თეთრიწყაროს სპორტული სკოლა“ - წესდება**

**მუხლი 1**

**ზოგადი დებულებები**

1.1.არასამეწარმეო (არაკომერციული) იურიდიული პირი ,,თეთრიწყაროს სპორტული სკოლა“ არის კერძო სამართლის არასამეწარმეო (არაკომერციული) იურიდიული პირი, რომელიც შექმნილია საქართველოს ორგანული კანონის “ადგილობრივი თვითმმართველობის კოდექსი” საფუძველზე, საქართველოს კანონმდებლობის მოთხოვნათა შესაბამისად და მისი მიზანია მოსახლეობის სხვადასხვა სოციალური ჯგუფების სასპორტო და სპორტულ-განამაჯანსაღებელი მოღვაწეობის ხელშეწყობა.

1.2. ,,თეთრიწყაროს სსპორტული სკოლის“ დამფუძნებელია თეთრიწყაროს მუნიციპალიტეტი, (საიდენტიფიკაციო კოდი 230869254, რეგისტრაციის სერია რსთ#121/472963, რეგისტრირებული რუსთავის საგადასახადო ინსპექციის მიერ, 2006 წლის 29 ნოემბერი) რომლის წარმომადგენლობაზე უფლებამოსილი პირია მუნიციპალიტეტის გამგებელი ბესიკ წიკლაური. (დაბადებული 28.05.1974 წელი ქ. თბილისი საქართველოს მოქალაქის პირადობის მოწმობა N ბ 0374575 პირადი N01010015906 გაცემული თბილისი ვაკე-საბურთალოს შსს მესამე განყოფილების მიერ, მცხოვრები ქ. თბილისი ზემო ვეძისის დას. 50. არჩეული თეთრიწყაროს მუნიციპალიტეტის გამგებლად 2014 წლის 15 ივნისს.)

1.3 ,,თეთრიწყაროს სპორტული სკოლა“ ხელმძღვანელობს: ,,საქართველოს კონსტიტუციით“,კანონით ,, სპორტის შესახებ“ საქართველოს სამოქალაქო კოდექსი” საქართველოს ორგანული კანონით “ადგილობრივი თვითმმართველობის კოდექსი“ ამ წესდებით და მოქმედი კანონმდებლობის შესაბამისად.

1.4. ,,თეთრიწყაროს სპორტული სკოლა“ შექმნილია განუსაზღვრელი ვადით.M

**მუხლი 2**

**სახელწოდება, იურიდიული მისამართი და სტატუსი**

2.1 ,,თეთრიწყაროს სპორტული სკოლის“ სრული სახელწოდებაა - არასამეწარმეო (არაკომერციული) იურიდიული პირი ,,თეთრიწყაროს სპორტული სკოლა“.

2.2 სამსახურის იურიდიული მისამართი: საქართველო, თეთრიწყაროს მუნიციპალიტეტი, ქ. თეთრიწყარო, რუსთაველის ქ. #9.

2.3 ,,თეთრიწყაროს სპორტულ სკოლა“-ს გააჩნია იურიდიული პირის ყველა ატრიბუტი, ბეჭედი, დამოუკიდებელი ბალანსი, საბანკო ანგარიშები და სხვა.

2.4. ,,თეთრიწყაროს სპორტული სკოლის“ ელექტრონული მისამართია: ელ.ფოსტა tetrickarossportskola@yahoo.com ტელეფონი: 577953949

**მუხლი 3**

**,,თეთრიწყაროს სპორტული სკოლის“ ძირითადი მიზნები და საქმიანობა**

3.1. ,,თეთრიწყაროს სპორტული სკოლის“ მიზანია:

ა) თეთრიწყაროს მუნიციპალიტეტის ტერიტორიაზე არსებული სასპორტო დაწესებულებების კოორდინაცია და მუშაობის ხელშეწყობა;

ბ) მუნიციპალიტეტის მოსახლეობის სხვადასხვა სოციალური ჯგუფების სასპორტო და სპორტულ-გამაჯანსაღებელი მოღვაწეობის ხელშეწყობა;

გ) თანამშრომლობა სპორტული საქმიანობით დაკავებულ დაწესებულებებთან;

დ) მასობრივი სპორტულ-გამაჯანსაღებელი ღონისძიებების ჩატარება, სპორტის ტრადიციული სახეობების შენარჩუნება-განვითარება;

ე) მუნიციპალიტეტის ტერიტორიაზე არსებული სკოლების მოსწავლეთა სპარტაკიადის ჩატარება (სხვადასხვა სახეობებში);

ვ) სკოლის მოსწავლეთა და მუნიციპალიტეტის ტერიტორიაზე არსებული სპორტული სექციების მოსწავლეთა ღრმა პროფესიული მომზადება ქვეყნის შიდა პირველობებისა და საერთაშორისო ასპარეზობისათვის;

ზ) ბავშვთა და მოზარდთა მაქსიმალური რაოდენობის ჩაბმა სისტემატურ სპორტულ-გამაჯანსაღებელ მოძრაობაში, სკოლის პროფილის შესაბამისად მათი მეთოდური აღზრდა და დაოსტატება;

თ) ცხოვრების ჯანსაღი წესის პროპაგანდა და მისი დამკვიდრება მოზარდ თაობაში;

ი) სკოლაში არსებული სპორტის სახეობების მიხედვით მუნიციპალიტეტის, ეროვნული ნაკრები გუნდების კანდიდატებისა და სელექციის მეშვეობით შეჩეული პერსპექტიული ჭაბუკი სპორტსმენების მზადების წლიური საწვრთნელი პროცესის ორგანიზება და ნაკრები გუნდებისათვის რეზერვის მომზადება;

კ) სპორტული სკოლის მოსწავლეთათვის /სპორტსმენთათვის/, მუნიციპალიტეტის და ეროვნული ნაკრები გუნდების წევრებისათვის შესაბამისი სპორტის სახეობათა მიხედვით მატერიალურ-ტექნიკური და საწვრთნელი ბაზის შექმნა;

ლ) თანამედროვე საწვრთნელი პროცესის დანერგვით, საკუთარი სპორტულ ღონისძიებათა კალენდრის შემუშავებითა და სპორტული რეზერვების მომზადების ეფექტური სისტემის შექმნა;

მ) სამინისტროს ან სხვა ორგანიზაციების დაკვეთით სპორტულ-მეთოდური საქმიანობის წარმართვა, მონაწილეობის მიღება სახელმწიფო საქვეუწყებო დაწესებულება-სპორტისა და ახალგაზრდობის საქმეთა დეპარტამენტის, სპორტის სახეობათა ფედერაციის და სხვა სპორტული კვალიფიკაციის ამაღლების კურსებში, სემინარებში და სხვა.

ნ) სკოლის მოსწავლეთათვის /სპორტსმენთათვის/ სამედიცინო-დიაგნოსტიკური, სპორტულ-გამაჯანსაღებელი პროცესის ორგანიზება;

ო) სპორტული სკოლის თანამშრომელთა და სპორტსმენთა სოციალური პირობების გაუმჯობესებაზე ზრუნვა;

3.2. თავისი მიზნებისა და ამოცანების შესასრულებლად სკოლა ეტაპის შესაბამისად ახორციელებს შემდეგ სკოლისგარეშე სპორტულ-საწვრთნელ საქმიანობას სპორტის რამდენიმე სახეობაში:

ა) პირველად /დაწყებითი/ ეტაპის საერთო ფიზიკური და დაწყებითი მომზადება მოიცავს:

ა.ა) მოძრავი სახალისო სპორტული თამაშობების შესწავლასა და მათში მონაწილეობის მიღებას;

ა.ბ) სპორტის საფუძვლებისა და ეროვნული სპორტული მემკვიდრებოს გაცნობას;

ა.გ) ჯანსაღი ცხოვრების წესის აღქმასა და უნარ-ჩვევების გამომუშავებას, სპორტულ-პატრიოტული სულის ჩამოყალიბებას;

ა.დ) მოსწავლე-სპორტსმენის მომზადებას შესაბამისად შემდგომ საწვრთნელ ეტაპზე გადასასვლელად;

ბ) მეორე /საბაზო-საორიენტაციო/ ეტაპის საწვრთნელი-სპორტული საქმიანობა მოიცავს:

ბ.ა) პირველად /დაწყებით/ ეტაპზე შეძენილი ცოდნისა და ფიზიკური ვარჯიშების სრულყოფასა და ფიზიკური კონდიციების ამაღლებას;

ბ.ბ) შესაბამისი უნარ-ჩვევების გაღრმავებას;

ბ.გ) სპორტის კონკრეტული სახეობის დაუფლებაზე ორიენტირებულ მომზადებასა და შესაბამის სპორტულ ღონისძიებაში მონაწილეობას;

ბ.დ) დამოუკიდებლად წვრთნის უნარ-ჩვევების გამომუშავებას;

ბ.ე) მოსწავლის /სპორტსმენის/ მომზადებას შემდგომში წვრთნის ეტაპზე გადასასვლელად;

გ) მესამე /საშუალო/ ეტაპის სპორტული დახელოვნებისა და სრულყოფის სპორტული საქმიანობა მოიცავს:

გ.ა) წვრთნის პროცესის აქტივიზაციას;

გ.ბ) არჩეული სპორტის სახეობაში შეძენილი სპორტული მომზადების, სპორტული ცოდნისა და უნარ-ჩვევების რეალიზებას;

გ.გ) სპორტულ შეჯიბრებებში მაქსიმალურად მაღალი შედეგების ჩვენებას და უმაღლესი სპორტული შედეგების მისაღწევად მომზადებას;

გ.დ) მოსწავლის /სპორტსმენის/ მომზადებას შესაბამისად შემდგომი წვრთნის ეტაპზე გადასასვლელად;

დ) მეოთხე /უმაღლესი/ ეტაპის სპორტული დაოსტატების საქმიანობა მოიცავს:

დ.ა) მაღალი სპორტული შედეგების ჩვენებას როგორც ეროვნულ, ასევე საერთაშორისო შეჯიბრებებზე, მათ შორის ევროპის, მსოფლიოსა და ოლიმპიურ თამაშებზე;

დ.ბ) მოსწავლეების /სპორტსმენების/ მზადებას ეროვნული ნაკრები გუნდების წევრობისა ან წევრობის კანდიდატობისათვის.

3.3 სკოლის სპორტული-საწვრთნელი პროცესის ძირითად ფორმას წარმოადგენს:

ა) ჯგუფური საწვრთნელი და თეორიული მეცადინეობები;

ბ) ინდივიდუალური წესით მეცადინეობები, რომლებიც / ინდივიდუალური და პერსპექტიული გეგმის შესაბამისად/ აუცილებელია დახელოვნებისა და უმაღლესი დაოსტატების ეტაპზე;

გ) სხვადასხვა რანგის შეჯიბრებებში და სასწავლო-საწვრთნელ შეკრებებში მონაწილეობა /როგორც საქართველოში, ისე მის ფარგლებს გარეთ/.

3.4 სპორტული მომზადებისა და უნარ-ჩვევების გამოვლინებისა და კონტროლის ფორმებია: მიმდინარე /ვარჯიშის შესრულება/ და პერიოდული /სპორტული შეჯიბრებები, ნაჩვენები შედეგები და სხვა/.

**მუხლი 4**

**სკოლის მოსწავლეთა (სპორტსმენთა) უფლებამოსილებები**

**4.1.** სკოლის მოსწავლეები (სპორტსმენები) უფლებამოსილნი არიან:

ა) ისარგებლონ სკოლის სპორტული ბაზით, ინვენტარით და სხვა ძირითადი თუ დამხმარე ნაგებობით:

ბ) მოითხოვონ მათ მიერ სკოლასთან დადებული ხელშეკრულებებით გათვალისწინებული ყველა პირობების შესრულება.

**4.2.** სკოლის მოსწავლეები (სპორტსმენები) ვალდებულნი არიან შეასრულონ სასპორტო სკოლის დებულება, ხელშეკრულებითა და შინაგანწესით გათვალისწინებული პირობები.

**მუხლი 5**

**,,თეთრიწყაროს სპორტული სკოლის“** **მართვა**

5.1 სკოლის სტრუქტურა მოიცავს დირექციას (რომლის შემადგენლობაშიც შედიან დირექტორი და მისი მოადგილეები), პედაგოგთა (მწვრთნელთა) საბჭოს და სპორტულ განყოფელებებს.

5.2 სკოლაში ახალი სპორტული განყოფილების გახსნა ხორციელდება შესაბამისი ეროვნული ფედერაციის რეკომენდაციის გათვალისწინებით, მუნიციპალიტეტთან შეთანხმების შემდეგ, შესაბამისი პედაგოგიური კადრებისა და მატერიალურ-ტექნიკური ბაზის არსებობის შემთხვევაში.

5.3 ,,თეთრიწყაროს სპორტული სკოლა“-ს ხელმძღვანელობს დირექტორი, რომელსაც თანმადებობაზე ნიშნავს და ათავისუფლებს თეთრიწყაროს მუნიციპალიტეტის გამგებელი.

5.4 ,,თეთრიწყაროს ,, სპორტული სკოლის“ დირექტორი (დაინიშნება ის პირი, რომელსაც აქვს უმაღლესი განათლება,მუშაობის არანაკლებ 3 წლის სტაჟი და არ მიუღწევია 65 წლის ასაკისათვის):

ა) კანონით დადგენილი წესით განაგებს და განკარგავს სკოლის ქონებას და სახსრებს, მასვე ეკისრება პასუხისმგებლობა სკოლის საკუთრებაში არსებული სკოლის საკუთრებაში არსებულ ქონებაზე და ფულადი სახსრების /ადგილობრივი თვითმმართველობის ორგანოების წინაშე - ადგილობრივი ბიუჯეტიდან გამოყოფილი/ მიზნობრივად და სწორად ხარჯვაზე;

ბ) საქართველოს შრომის კოდექსით დადგენილი წესით, მუნიციპალიტეტის გამგებელთან შეთანხმებით აფორმებს შრომით ხელშეკრულებებს საჭიროებისამებრ დროებით მოწვეულ სპეციალისტებთან, იღებს გადაწყვეტილებებს სკოლის თანამშრომლებთან წახალისებისა და დისციპლინური პასუხისმგებლობის შესახებ; პედაგოგთათვის /მწვრთნელთათვის/ მინიჭებული სამეცნიერო ხარისხისა და საპატიო წოდების გათვალისწინებით განსაზღვრავს განაკვეთის დატვირთვას.

გ) კომპეტენციის ფარგლებში გამოცემს ინდივიდუალურ ადმინისტრაციულ-სამართლებრივ აქტებს, არსებული დაფინანსების ფარგლებში გამგებელთან შეთანხმებით. განსაზღვრავს მისაღები კონტინგენტის რაოდენობას, წყვეტს მოსწავლეების /სპორტსმენების/ სკოლაში ჩარიცხვისა და გარიცხვის ან სხვა სპორტულ ორგანიზაციაში მათი გადაყვანის საკითხს.

დ) თეთრიწყაროს მუნიციპალიტეტის გამგებელთან შეთანხმებით კანონმდებლობით დადგენილი წესით შეიმუშავებს სახელფასო ფონდს, ამტკიცებს ,,თეთრიწყაროს სპორტული სკოლის“ საშტატო განრიგს, შინაგანაწესს და სტრუქტურას.

ე) თეთრიწყაროს მუნიციპალიტეტის გამგებელთან შეთანხმებით თანამდებობაზე ნიშნავს და ანთავისუფლებს ,,თეთრიწყაროს სპორტული სკოლის“ თანამშრომლებს.

ვ) მუნიციპალიტეტის გამგებლის თანხმობით უფლებამოსილია შეიძინოს და გაასხვისოს ,,თეთრიწყაროს სპორტული სკოლის“ ფუნქციონირებისათვის აუცილებელი ძირითადი ქონება;

ზ) დებს ხელშეკრულებებს ფიზიკურ და იურიდიულ პირებთან;

თ) მუნიციპალიტეტის გამგებელს წარუდგენს ყოველწლიურ ანგარიშს გაწეული სამუშაოს შესახებ.

5.5 ,,თეთრიწყაროს სპორტული სკოლის“ კონტროლი:

,,თეთრიწყაროს სპორტული სკოლის“ კონტროლს ახორციელებს თეთრიწყაროს მუნიციპალიტეტის გამგებელი აუდიტორის მეშვეობით.

**მუხლი 6**

**სკოლის უფლება და პედაგოგთა (მწვრთნელთა) საბჭოს ფუნქციები**

6.1. სკოლას უფლება აქვს:

ა) წარმართოს თავისი საქმიანობა საბიუჯეტო დაფინანსების ფარგლებში დამტკიცებული ხარჯთაღრიცხვით.

ბ) მეთოდური დახმარება გაუწიოს მუნიციპალიტეტის ტერიტორიაზე არსებულ ყველა ტიპის საკლუბო დაწესებულებებს.

გ) დადოს ხელშეკულებები და შეიმუშაოს დამოუკიდებელი სპორტული პროგრამები.

დ) ითანამშრომლოს სხვადასხვა საერთაშორისო და საქველმოქმედო ორგანიზაციებთან.

ე) მოიძიოს დაფინანსების დამატებითი საშუალებები (მოქმედი კანონმდებლობის ფარგლებში)

ვ) წარმართოს სამეურნეო და სხვა საქმიანობა საქართველოს კანონმდებლობით დადგენილ წესით.

ზ) მოაწყოს, თავად გამართოს და მონაწილეობა მიიღოს კომერციულ ან საქველმოქმედო ღონისძიებებში, მათ შორის ფესტივალებში, კონკურსებში, ფორუმებში, როგორც საქართველოში ისე საზღვარგარეთ.

თ) დამოუკიდებლად, ან ფიზიკურ და იურიდიულ პირებთან ერთად მოაწყოს შემოქმედებითი პროდუქციის გაქირავება.

6.2.სკოლის პედაგოგთა (მწვრთნელთა) საბჭოში შედის სკოლის ყველა პედაგოგი (მწვრთნელი).

6.3. პედაგოგთა (მწვრთნელთა) საბჭო:

ა) დამტკიცებული ზოგადი მეთოდიკის და ეროვნული სასპორტო-საგანმანათლებლო პროგრამის შესაბამისად შეიმუშავებს და დასამტკიცებლად წარუდგენს დირექტორს სპორტსკოლის სასწავლო და სასპორტო-საწრთვნელ გეგმას;

ბ) მონაწილეობს წლის შედეგების განხილვაში;

გ) რეკომენდაციებს უწევს სპორტსკოლის პედაგოგებს (მწვრთნელებს), მათთვის საპატიო წოდებების მინიჭების შესახებ;

**მუხლი 7**

**,,თეთრიწყაროს სპორტული სკოლის“ ქონება და საფინანსო საქმიანობა**

7.1 ,,თეთრიწყაროს სპორტული სკოლის“ დაფინანსების წყაროებია:

ა) შესაბამისი /ადგილობრივი/ ბიუჯეტიდან გამოყოფილი მიზნობრივი სახსრები;

ბ) ფასიანი სწავლებიდან მიღებული სახსრები;

გ) სახელმწიფო შეკვეთის შესრულებიდან მიღებული შემოსავლები;

დ) სპორტულ-მასობრივი ღონისძიებების ჩატარებიდან მიღებული შემოსავლები;

ე)ხელშეკრულების საფუძველზე შესრულებული სამუშაოდან მიღებული შემოსავალი;

ვ) საქართველოს კანონმდებლობით ნებადართული სხვა შემოსავლები;

7.2 ამ მუხლის პირველი პუნქტით განსაზღვრული შემოსავლები მთლიანად ხმარდება სკოლის მიზნებისა და ფუნქციების განხორციელებას და მათი გამოყენება რაიმე სხვა მიზნით აკრძალულია;

7.3 სკოლა ვალდებულია საქართველოს კანონმდებლობით დადგენილი წესით აწარმოოს საფინანსო-ეკონომიკური საქმიანობის აღრიცხვა-ანგარიშგება, შეადგინოს ბალანსი;

**მუხლი 8**

**საქველმოქმედო შენატანი**

8.1 არასამეწარმეო (არაკომერციული) იურიდიულ პირს ,,თეთრიწყაროს სპორტული სკოლა“-ს თავისი საქმიანობის განხორციელების მიზნით უფლება აქვს მიიღოს საქველმოქმედო შენატანი ფიზიკური და იურიდიული პირებისგან.

8.2 საქველმოქმედო შენატანი შესაძლოა შეტანილი იქნეს როგორც ფულად ისე არაფულადი (სხვა მატერიალური ფასეულობების) სახით, ნებისმიერ ვალუტაში, ნებისმიერი ოდენობით.

8.3 საქველმოქმედო შენატანის შეტანა ეფუძნება ნებაყოფლობის პრინციპებს.

8.4 საქველმოქმედო შენატანის უკან დაბრუნების მოთხოვნა შემტანის მიერ ან შენატანის განაწილება გამგეობის წევრებს შორის დაუშვებელია.

**მუხლი 9**

**ლიკვიდაცია/რეორგანიზაცია**

9.1. არასამეწარმეო (არაკომერციული) იურიდიული პირის ,,თეთრიწყაროს სპორტული სკოლის“ რეორგანიზაცია ხორციელდება საქართველოს კანონმდებლობით დადგენილი წესით, თეთრიწყაროს მუნიციპალიტეტის გამგებლის გადაწყვეტილებით, მუნიციპალიტეტის საკრებულოს თანხმობით.

9.2. არასამეწარმეო (არაკომერციული) იურიდიული პირის ,,თეთრიწყაროს სპორტული სკოლის“ ლიკვიდაცია ხორციელდება მიზნის მიღწევის შედეგად, სისხლის სამართლის საქმეზე კანონიერ ძალაში შესული სასამართლოს გამამტყუნებელი განაჩენის საფუძველზე, გაკოტრებისას ან საქართველოს სამოქალაქო კოდექსის 38 მუხლის შესაბამისად.

9.3. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

9.4. დამფუძნებელთა/წევრთა გადაწყვეტილება საზოგადოების ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

9.5. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავენ არასამეწარმეო (არაკომერციული) იურიდიული პირის დამფუძნებლები/წევრები. არასამეწარმეო (არაკომერციული) იურიდიული პირის ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა სხვა არასამეწარმეო (არაკომერციულ) იურიდიულ პირს.

9.6. აკრძალულია ლიკვიდაციის შედეგად დარჩენილი ქონების განაწილება არასამეწარმეო (არაკომერციული) იურიდიული პირის დამფუძნებლებს, წევრებს, ხელმძღვანელობისა და წარმომადგენლობითი უფლებამოსილების მქონე პირებს შორის.

9.7. თუ არასამეწარმეო (არაკომერციული) იურიდიული პირის დამფუძნებლებმა/წევრებმა არ განსაზღვრეს ლიკვიდაციის შედეგად დარჩენილი ქონების მიღებაზე უფლებამოსილი პირი, სასამართლო არასამეწარმეო (არაკომერციული) იურიდიული პირის ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე არასამეწარმეო (არაკომერციულ) იურიდიულ პირს, რომლებსაც აქვთ იგივე ან მსგავსი მიზნები, როგორიც ლიკვიდირებულ არასამეწარმეო (არაკომერციულ) იურიდიულ პირს. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

9.8. ლიკვიდაციას ახორციელებს ხელმძღვანელობის უფლებამოსილების მქონე პირი (პირები) ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 10**

**დასკვნითი დებულებები**

10.1. წინამდებარე წესდება ძალაში შედის თეთრიწყაროს მუნიციპალიტეტის გამგებლის მიერ წესდების დამტკიცების შესახებ ბრძანების და ხელმოწერისთანავე.

10.2. თუ ამ წესდების (დამფუძნებელთა/წევრთა შეთანხმების) რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

10.3 ამ წესდებასა და საქართველოს მოქმედ კანონმდებლობას შორის არსებული შეუსაბამობის შემთხვევაში მოქმედებს კანონი.

10.4 წესდება შედგენილია ქართულ ენაზე 3 (სამ) იდენტურ ეგზემპლარად, რომელთაგან ერთი ინახება სამსახურის დამფუძნებელთან, მეორე დირექტორთან და მესამე საქართველოს იუსტიციის სამინისტროს საჯარო რეესტრის ეროვნულ სააგენტოში.

გამგებელი ბესიკ წიკლაური

არასამეწარმეო (არაკომერციული) იურიდიული პირი - ,,თეთრიწყაროს სპორტული სკოლა“

წ ე ს დ ე ბ ა

ქ.თეთრიწყარო

2015 წელი